Na  temelju odredbe članka 61. Zakona o poljoprivrednom zemljištu (NN 20/18, 115/18, 98/19), Programa raspolaganja poljoprivrednim zemljištem u vlasništvu Republike Hrvatske za Općinu Kloštar Ivanić (Glasnik Zagrebačke županije br. 9/20) na koji je Ministarstvo poljoprivrede dalo suglasnost KLASA: 945-01/18-01/750, URBROJ: 525-07/0195-20-6 od 04. svibnja 2020. godine i članka 26. Statuta Općine Kloštar Ivanić (Glasnik Zagrebačke županije br. 13/21) Općinsko vijeće Općine Kloštar Ivanić na 6. sjednici, održanoj 27.01.2022. godine donijelo je

**O D L U K U**

**o raspisivanju javnog natječaja za prodaju poljoprivrednog zemljišta u vlasništvu Republike Hrvatske na području Općine Kloštar Ivanić**

**I.**

Raspisuje se javni natječaj za prodaju poljoprivrednog zemljišta u vlasništvu RH na području Općine Kloštar Ivanić koje je Programom raspolaganja poljoprivrednim zemljištem u vlasništvu RH na području Općine Kloštar Ivanić predviđeno za prodaju.

Popis poljoprivrednog zemljišta koje je predmet javnog natječaja nalazi se u Prilogu 1. ove Odluke.

**II.**

Stručne poslove u vezi s postupkom provedbe javnog natječaja za prodaju obavlja Jedinstveni upravni odjel Općine Kloštar Ivanić.

Rok za dostavu ponuda na javni natječaj je 30 dana računajući od prvog idućeg dana nakon objave Javnog natječaja na oglasnoj ploči i mrežnoj stranici Općine Kloštar Ivanić.

Pismene ponude se dostavljaju na adresu Općine Kloštar Ivanić s naznakom koja će biti objavljena u javnom natječaju.

Odluku o izboru najpovoljnijih ponuda donosi Općinsko vijeće na prijedlog Povjerenstva za prodaju poljoprivrednog zemljišta uz prethodno mišljenje županije i suglasnost Ministarstva poljoprivrede.

Povjerenstvo za prodaju poljoprivrednog zemljišta dužno je izvršiti analizu ponuda dostavljenih na javnom natječaju za prodaju u roku do 60 dana od isteka roka za dostavu ponuda.

**III.**

Ova Odluka stupa na snagu osmi dan od dana objave u „Glasniku Zagrebačke županije“.

KLASA: 320-01/22-01/03

URBROJ: 238/14-01-22-2

Kloštar Ivanić, 27.01.2022.

REPUBLIKA HRVATSKA

ZAGREBAČKA ŽUPANIJA

OPĆINA KLOŠTAR IVANIĆ

OPĆINSKO VIJEĆE

Predsjednik Općinskog vijeća:

Krešimir Bunjevac

PRILOG 1:

|  |  |  |  |  |  |  |
| --- | --- | --- | --- | --- | --- | --- |
| **R.BR.** | **Naziv katastarske općine** | **Broj katastarske čestice** | **Način uporabe katastarske čestice (katastarska kultura)** | **Površina (ha)** | **Početna cijena (kn)** | **Napomena** |
| 1. | CAGINEC | 1132 | ORANICA | 0,4560 | 11400,00 |  |
| 2. | KLOŠTAR IVANIĆ | 3011 | ORANICA | 0,0929 | 2991,38 |  |
| 3. | OBREŠKA | 1041 | VINOGRAD | 0,0251 | 682,72 |  |
| 4. | OBREŠKA | 1155 | ORANICA | 0,0960 | 2611,20 |  |
| 5. | OBREŠKA | 1157 | ORANICA | 0,1301 | 3538,72 |  |
| 6. | OBREŠKA | 130/2 | LIVADA | 0,0041 | 111,52 |  |
| 7. | OBREŠKA | 145/3 | LIVADA | 0,0365 | 992,80 |  |
| 8. | OBREŠKA | 318 | ORANICA | 0,3658 | 9949,76 |  |
| 9. | OBREŠKA | 41/1 | LIVADA | 0,2076 | 5646,72 |  |
| 10. | OBREŠKA | 46 | LIVADA | 0,5654 | 6841,34 |  |
| 11. | OBREŠKA | 60/2 | LIVADA | 0,0004 | 10,88 |  |
| 12. | OBREŠKA | 625 | ORANICA | 0,1900 | 5168,00 |  |
| 13. | OBREŠKA | 953 | PAŠNJAK | 0,2239 | 6090,08 |  |

Sveukupna površina u natječaju u ha: 2,3938 ha

Sveukupna početna cijena natječaju u kn: 56.035,12 kn