Na temelju članka 61. Zakona o poljoprivrednom zemljištu, („Narodne novine„ broj 20/18, 115/18, 98/19, u daljnjem tekstu: Zakon), Pravilnika o provođenju javnog natječaja za prodaju poljoprivrednog zemljišta u vlasništvu Republike Hrvatske („Narodne novine„ broj 92/2018), i Odluke Općinskog vijeća Općine Kloštar Ivanić o raspisivanju javnog natječaja za prodaju poljoprivrednog zemljišta u vlasništvu Republike Hrvatske na području Općine Kloštar Ivanić KLASA:, \_\_\_\_\_URBROJ: \_\_\_\_\_od \_\_\_\_\_, godine, Općinsko vijeće Općine Kloštar Ivanić objavljuje

**JAVNI NATJEČAJ**

**za prodaju poljoprivrednog zemljišta u vlasništvu Republike Hrvatske**

**na području Općine Kloštar Ivanić**

**I.**

1. Javni natječaj za prodaju poljoprivrednog zemljišta u vlasništvu Republike Hrvatske (u  
   daljnjem tekstu: Javni natječaj) raspisuje se za poljoprivredno zemljište koje se nalazi u Zagrebačkoj županiji na području Općine Kloštar Ivanić koje je Programom raspolaganja poljoprivrednim zemljištem u vlasništvu Republike Hrvatske na području Općine Kloštar Ivanić (objavljenog u Glasniku Zagrebačke županije br. 9/20), a na koji je Ministarstvo poljoprivrede dalo suglasnost (KLASA: 945-01/18-01/750, URBROJ: 525-07/0195-20-6 od 04. svibnja 2020. godine) predviđeno za prodaju.
2. Popis poljoprivrednog zemljišta koje je predmet ovog javnog natječaja nalazi se u Prilogu 1. ovog javnog natječaja.

**II.**

(1) Jedan kupac može na području Republike Hrvatske kupiti poljoprivredno zemljište u vlasništvu države i to maksimalno do 50 ha za kontinentalno područje i do 5 ha za priobalno područje.

(2) U maksimalnu površinu iz stavka 1. ovoga članka uračunavaju se sve površine državnoga poljoprivrednog zemljišta koje je pojedina fizička ili pravna osoba kupila po natječajima provedenim do stupanja na snagu ovoga Zakona.

(3) Priobalnim područjem se smatraju jedinice lokalne samouprave koje imaju izlaz na more, otoci i poluotoci, dok se ostala područja smatraju kontinentalnim područjem. Iznimno na poluotoku Istri jedinice lokalne samouprave koje imaju izlaz na more smatraju se priobalnim područjem, dok se ostala područja smatraju kontinentalnim područjem**.**

**III.**

Pravo prvenstva na ovom javnom natječaju za prodaju imaju fizičke i pravne osobe koje su sudjelovale u natječaju prema redoslijedu propisanim člankom 64. Zakona.

**IV.**

1. Sudionici ovog Javnog natječaja za prodaju mogu biti fizičke ili pravne osobe koje su do isteka roka za podnošenje ponuda podmirile sve obveze s osnova korištenja poljoprivrednog zemljišta u vlasništvu države i svih javnih davanja, te protiv kojih se ne vodi postupak zbog predaje u posjed poljoprivrednog zemljišta.
2. Sudionik ovog javnog natječaja za prodaju ne može biti fizička ili pravna osoba koja je poljoprivredno zemljište u vlasništvu države dodijeljeno u zakup dala u podzakup ili je njime na drugi način neovlašteno raspolagala.

**V.**

1. Sudionici ovog javnog natječaja za prodaju dužni su za sudjelovanje na javnom natječaju uz ponudu priložiti sljedeću dokumentaciju:
   1. potvrdu jedinice lokalne samouprave o podmirenju svih obveza s osnove korištenja poljoprivrednog zemljišta u vlasništvu države,
   2. potvrdu Porezne uprave o podmirenju svih obveza s osnove javnih davanja,
   3. očitovanje nadležnog državnog odvjetništva da se protiv njih ne vodi postupak zbog predaje u posjed poljoprivrednog zemljišta,
   4. izjavu da nema duga s osnova korištenja poljoprivrednog zemljišta na području Republike Hrvatske,
   5. izjavu o površinama poljoprivrednog zemljišta u vlasništvu države koje je kupio po provedenim natječajima
   6. gospodarski program.
2. Sudionici ovog javnog natječaja za prodaju poljoprivrednog zemljišta dužni su uz ponudu za ispunjavanje uvjeta za ostvarivanje prava prvenstva priložiti dokumentaciju navedenu u Prilogu 2. ovog Javnog natječaja.

**VI.**

1. Ukoliko se ponuditelj javlja na više katastarskih čestica koje su predmet ovog Javnog natječaja, dužan je dostaviti posebnu ponudu za svaku pojedinu katastarsku česticu u jednoj koverti zajedno sa dokumentacijom navedenoj u točki V. ovog Javnog natječaja.
2. Gospodarski program korištenja poljoprivrednog zemljišta u vlasništvu Republike Hrvatske naveden u točki V. podtočki 1.f. ovog javnog natječaja prilaže se na obrascu 2. koji je u Prilogu 3. ovog Javnog natječaja.

**VII.**

1. Zajednička ponuda ponuditelja na natječaju za prodaju smatra se nevažećom.
2. Ako ponuđena kupoprodajna cijena na natječaju za prodaju od strane ponuditelja koji ispunjava uvjete iz javnog natječaja prelazi dvostruki iznos početne kupoprodajne cijene, takva ponuda smatra se nevažećom.

**VIII.**

1. Rok za dostavu ponude je 30 dana računajući od prvog idućeg dana nakon objave ovog Javnog natječaja na oglasnoj ploči i mrežnoj stranici Općine Kloštar Ivanić.
2. Ponuda se dostavlja na adresu: Općina Kloštar Ivanić, Školska 22, 10312 Kloštar Ivanić, s naznakom: „Javni natječaj za prodaju poljoprivrednog zemljišta u vlasništvu Republike Hrvatske na području Općine Kloštar Ivanić – za katastarsku česticu broj u katastarskoj općini (navesti broj katastarske čestice i katastarske općine za koje/u se ponuda podnosi) - ne otvarati.

**IX.**

1. Povjerenstvo za prodaju poljoprivrednog zemljišta dužno je izvršiti analizu ponuda dostavljenih na javnom natječaju za prodaju u roku do 60 dana od isteka roka za dostavu ponuda.
2. Odluku o izboru najpovoljnijih ponuda donosi Općinsko vijeće Općine Kloštar Ivanić na prijedlog Povjerenstva za prodaju poljoprivrednog zemljišta uz prethodno mišljenje županije i suglasnost Ministarstva poljoprivrede.
3. Obavijest o prodaji sukladno ovom Javnom natječaju objaviti će se na oglasnoj ploči i mrežnoj stranici Općine Kloštar Ivanić najkasnije u roku od osam dana od dana dobivanja suglasnosti Ministarstva.

REPUBLIKA HRVATSKA

ZAGREBAČKA ŽUPANIJA

OPĆINA KLOŠTAR IVANIĆ

OPĆINSKO VIJEĆE

Prilog 1:

|  |  |  |  |  |  |  |
| --- | --- | --- | --- | --- | --- | --- |
| **R.BR.** | **Naziv katastarske općine** | **Broj katastarske čestice** | **Način uporabe katastarske čestice (katastarska kultura)** | **Površina (ha)** | **Početna cijena (kn)** | **Napomena** |
| 1. | CAGINEC | 1132 | ORANICA | 0,4560 | 11400,00 |  |
| 2. | KLOŠTAR IVANIĆ | 3011 | ORANICA | 0,0929 | 2991,38 |  |
| 3. | OBREŠKA | 1041 | VINOGRAD | 0,0251 | 682,72 |  |
| 4. | OBREŠKA | 1155 | ORANICA | 0,0960 | 2611,20 |  |
| 5. | OBREŠKA | 1157 | ORANICA | 0,1301 | 3538,72 |  |
| 6. | OBREŠKA | 130/2 | LIVADA | 0,0041 | 111,52 |  |
| 7. | OBREŠKA | 145/3 | LIVADA | 0,0365 | 992,80 |  |
| 8. | OBREŠKA | 318 | ORANICA | 0,3658 | 9949,76 |  |
| 9. | OBREŠKA | 41/1 | LIVADA | 0,2076 | 5646,72 |  |
| 10. | OBREŠKA | 46 | LIVADA | 0,5654 | 6841,34 |  |
| 11. | OBREŠKA | 60/2 | LIVADA | 0,0004 | 10,88 |  |
| 12. | OBREŠKA | 625 | ORANICA | 0,1900 | 5168,00 |  |
| 13. | OBREŠKA | 953 | PAŠNJAK | 0,2239 | 6090,08 |  |

Sveukupna površina u natječaju u ha: 2,3938 ha

Sveukupna početna cijena natječaju u kn: 56.035,12 kn

Prilog 2., Tablica 2.

|  |  |  |  |
| --- | --- | --- | --- |
| R. br. | Dokazuje | Izvor dokumenta | Naziv dokumenta |
| 1. | Nositelj OPG-a | Podnositelj ponude | Rješenje o upisu u upisnik PG (kopija) |
| 2. | Vlasnik obrta | Podnositelj ponude  Područni ured državne uprave | Rješenje o upisu u upisnik PG (kopija) i Izvod iz obrtnog registra |
| 3. | Pravna osoba | Podnositelj ponude  Nadležni trgovački sud | Rješenje o upisu u upisnik PG (kopija) Izvod iz sudskog registra |
| 4. | Poljoprivreda primarna djelatnost | Područni ured ili ispostava Hrvatskog zavoda za mirovinsko osiguranje (HZMO)  Nadležni trgovački sud  Državni zavod za statistiku (DZS) | Transakcija 117  Ili Izvod iz sudskog registra i preslika obavijesti o razvrstavanju poslovnog subjekta prema NKD-u |
| 5. | Prebivalište, sjedište ili proizvodni objekt | Podnositelj ponude  MUP  Nadležni trgovački sud | Osobna iskaznica (kopija) ili potvrda o prebivalištu, Izvod iz sudskog registra, izvod iz zemljišne knjige ili rješenje o izvedenom stanju za nezakonito izgrađene zgrade ili akt o gradnji |
| 6. | Dosadašnji posjednik | Podnositelj ponude | Ugovor |
| 7. | Mlađi od 41 god | Podnositelj ponude | Osobna iskaznica |
| 8. | Datum upisa u upisnik PG | Podnositelj ponude | Rješenje o upisu u upisnik PG |
| 9. | Bavi poljoprivrednom proizvodnjom | Podnositelj ponude | Upisnik poljoprivrednih proizvođača |
| 10. | Ekonomska vrijednost PG | Hrvatska poljoprivredno-šumarska savjetodavna služba | Očitovanje Hrvatske poljoprivredno-šumarska savjetodavna službe |
| 11. | Vrsta poljoprivredne proizvodnje | Podnositelj ponude | Gospodarski program |
| 12. | Obrazovanje | Podnositelj ponude | Diploma ili svjedodžba |
| 13. | Hrvatski branitelj | Podnositelj ponude | Potvrda ministarstva branitelja |
| 14. | Dijete smrtno stradalog ili nestalog hrvatskog branitelja | Podnositelj ponude | Potvrda ministarstva branitelja |
| 15. | Broj članova OPG-a | Podnositelj ponude | Rješenje o upisu u upisnik PG |

Prilog 3., Obrazac 2

GOSPODARSKI PROGRAM ZA JAVNI NATJEČAJ ZA PRODAJU OD (DATUM OBJAVE)

|  |  |  |
| --- | --- | --- |
| OPĆINA/GRAD |  | |
| K.O. |  | |
| K.Č.BR. |  | |
| PODACI O PONUDITELJU | | |
| NAZIV PONUDITELJA |  | |
| OIB |  | |
| MIBPG |  | |
| ADRESA |  | |
| KONTAKT OSOBA |  | |
| KONTAKT TEL |  | |
| KONTAKT E MAIL |  | |
| OPIS GOPODARSTVA | POVRŠINA POLJOPRIVREDNOG ZEMLJIŠTE KOJE IMA U VLASNIŠTVU u ha |  |
| POVRŠINA POLJOPRIVREDNOG ZEMLJIŠTE KOJE IMA U KORIŠTENJU u ha |  |
| DOSADAŠNJA VRSTA PROIZVODNJE |  |
| BROJ ČLANOVA ODNOSNO ZAPOSLENIKA |  |
| PRAVNI OBLIK |  |
| VRSTA PROIZVODNJE KOJOM SE NAMJERAVA BAVITI NA ZEMLJIŠTU KOJE JE PREDMET PRODAJE |  | |
| LOKALITET ZEMLJIŠTA | Udaljenost (km) k.č.br. koja je predmet ponude od prebivališta/sjedišta/proizvodnog objekta |  |
| PODACI O PLANIRANIM INVESTICIJAMA | Objekti, mehanizacija i dr. |  |
| EKOLOŠKA PROIZVODNJA | DA/NE | |