Na temelju članka 4. Stavak 1. Zakona o naseljima (Narodne novine broj 54/88) te članka 26. Statuta Općine Kloštar Ivanić („Glasnik Zagrebačke županije“ broj 13/21) Općinsko vijeće Općine Kloštar Ivanić na 6. sjednici, održanoj 27.01.2022. godine donijelo je

**O D L U K U**

**o izdvajanju dijela naselja Ščapovec i pripajanja naselju Lipovec Lonjski**

Članak 1.

Ovom se Odlukom utvrđuje da se dosadašnja granica između naselja Ščapovec i Lipovec Lonjski mijenja, korigira na način da se katastarske čestice u k.o. Kloštar Ivanić 349/1, 349/5, 349/4, 349/2, 348, 350 i 349/3 izdvajaju iz naselja Ščapovec i pripajaju naselju Lipovec Lonjski.

Članak 2.

Granice naselja Lipovec Lonjski i Ščapovec nakon pripajanja i izdvajanja utvrđene su posebnom odlukom.

Članak 3.

Kartografski prikaz granica opisan u članku 1. ove Odluke sastavni je dio ove Odluke.

Članak 4.

Ova Odluka stupa na snagu osmi dan od dana objave u „Glasniku Zagrebačke županije“.

KLASA: 014-01/22-01/01

URBROJ: 238/14-01-22-8

Kloštar Ivanić, 27.01.2022.

REPUBLIKA HRVATSKA

ZAGREBAČKA ŽUPANIJA

OPĆINA KLOŠTAR IVANIĆ

OPĆINSKO VIJEĆE

Predsjednik Općinskog vijeća:

Krešimir Bunjevac