Na temelju članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15, 123/17, 98/19 i 144/20), članka 68. stavka 1. točka 1. Zakona o gospodarenju otpadom (Narodne novine, broj 84/21) i članka 26. Statuta Općine Kloštar Ivanić („Glasnik Zagrebačke županije“ broj 13/21), Općinsko vijeće Općine Kloštar Ivanić na 6. sjednici, održanoj 27.01.2022. godine donijelo je

**O D L U K U**

**o davanju spremnika za odvojeno prikupljanje komunalnog otpada na upravljanje trgovačkom društvu Ivakop d.o.o.**

Članak 1.

Temeljem Ugovora br. 2020/001086 o prijenosu prava vlasništva spremnika za odvojeno prikupljanje komunalnog otpada bez naknade (KLASA: 351-01/18-01/04, URBROJ: 238/14-02-20-22 od dana 12.08.2020.), Ugovora br. 2021/002429 o prijenosu prava vlasništva spremnika za odvojeno prikupljanje komunalnog otpada bez naknade (KLASA: 351-01/18-01/04, URBROJ: 238/14-02-21-45 od dana 26.08.2021.), Ugovora br. 2021/002430 o prijenosu prava vlasništva spremnika za odvojeno prikupljanje komunalnog otpada bez naknade (KLASA: 351-01/18-01/04, URBROJ: 238/14-02-21-44 od dana 26.08.2021.) i Ugovora br. 2021/006895 o prijenosu prava vlasništva spremnika za odvojeno prikupljanje komunalnog otpada bez naknade (KLASA: 351-01/18-01/04, URBROJ: 238/14-02-21-50 od dana 05.10.2021.), sklopljenim između Općine Kloštar Ivanić i Fonda za zaštitu okoliša i energetsku učinkovitost (u daljnjem tekstu: Fond), Fond predaje Općini Kloštar Ivanić u vlasništvo spremnike za odvojeno prikupljanje komunalnog otpada bez naknade, i to 5 spremnika za odvojeno prikupljanje otpada – kontejneri od 1100 litara za papir, 1467 spremnika za odvojeno prikupljanje otpadne plastike od 120 litara, 21 spremnik za odvojeno prikupljanje biootpada od 80 litara, 11 spremnika za odvojeno prikupljanje biootpada od 120 litara, 6 spremnik za odvojeno prikupljanje biootpada od 240 litara, 1540 spremnika za odvojeno prikupljanje papira i kartona od 120 litara i 15 spremnika za odvojeno prikupljanje papira i kartona od 240 litara.

Članak 2.

Općina Kloštar Ivanić kao vlasnik spremnika navedenih u članku 1. ove Odluke iste daje na upravljanje i održavanje trgovačkom društvu Ivakop d.o.o., davatelju javne usluge prikupljanja miješanog komunalnog otpada i biorazgradivog komunalnog otpada na području Općine Kloštar Ivanić (u daljnjem tekstu: Upravitelj) u suvlasništvu Općine Kloštar Ivanić.

Članak 3.

Upravljanje i održavanje spremnika iz članka 1. ove Odluke daje se Upravitelju na neodređeno vrijeme i bez naknade.

Članak 4.

Upravitelj se obvezuje upravljati i održavati spremnike u skladu s uputama proizvođača/isporučitelja spremnika o održavanju spremnika.

Upravitelj je dužan Općini Kloštar Ivanić dostaviti popis korisnika javne usluge i usluge povezane s javnom uslugom koji su dobili spremnike i/ili popis lokacija javnih površina na kojima su spremnici postavljeni.

Članak 5.

Odluka stupa na snagu danom donošenja, a objavit će se u Glasniku Zagrebačke županije.

KLASA: 351-01/18-01/04

URBROJ: 238/14-01-22-57

Kloštar Ivanić, 27.01.2022.

REPUBLIKA HRVATSKA

ZAGREBAČKA ŽUPANIJA

OPĆINA KLOŠTAR IVANIĆ

OPĆINSKO VIJEĆE

Predsjednik Općinskog vijeća:

Krešimir Bunjevac